19. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 51520/Σ.767 της 4/17 Ιουλ. 1962  (ΦΕΚ Β΄ 248) Περί τροποποιήσεως της διεπούσης Νομοθεσίας του Ταμ. Συντάξεων Αυτοκινητιστών. Εις την διέπουσαν, το Ταμείον Συντάξεων Αυτοκινητιστών Νομοθεσίαν προστίθεται διάταξις έχουσα ούτω: «Δι’ αποφάσεως του Δ.Σ. εγκρινομένης υπό του Υπουργού Εργασίας δύνανται, εφ’ όσον η οικονομική κατάστασις του Ταμείου επιτρέπει τούτο, καθ’ εκάστην θερινήν περίοδον ν’ αποστέλωνται δαπάναις του Ταμείου τέκνα ησφαλισμένων και συνταξιούχων αυτού αμφοτέρων των φύλων μέχρι ηλικίας 14 ετών εις παιδικάς κατασκηνώσεις προς παραθερισμόν είτε ιδίας, είτε εφ’ όσον δεν καθίσταται δυνατή η οργάνωσις ιδίων παιδικών κατασκηνώσεων, εις κατασκηνώσεις οργανωμένας υπό του Δημοσίου, Νομικών Προσώπων Δημοσίου Δικαίου ή Ιδρυμάτων. Εν η περιπτώσει δεν καθίσταται εφικτή η αποστολή των εις τοιαύτας του Δημοσίου, ή Νομικών Προσώπων Δημοσίου Δικαίου ή Ιδρυμάτων, δύναται το Ταμείον να συμβάληται μετ’ ιδιωτικών επιχειρήσεων διατηρούντων συγκεκροτημένα και κατά Νόμον λειτουργούντα παιδικά θέρετρα». Η παρούσα, ης η ισχύς άρχεται από της 1 Ιουν. 1962, δημοσιευθήτω δια της Εφημερίδος της Κυβερνήσεως. 